## Uredba o jednokratnoj novčanoj pomoći

### NN 31/1992 (1.6.1992.), Uredba o jednokratnoj novčanoj pomoći

# VLADA REPUBLIKE HRVATSKE

Na temelju članka 168. stavka 4. Zakona o obrani ("Narodne novine",
br. 49/91, 53A/91, 73/91 i 19/92) i članka 23. stavka 1. Zakona o Vladi
Republike Hrvatske ("Narodne novine", br. 41/90, 8/91,14/91,
53A/91 i 9/92), Vlada Republike Hrvatske, na sjednici održanoj 21. svibnja
1992 godine, donijela je

## UREDBU

### o jednokratnoj novčanoj pomoći

Članak 1.

Ovom uredbom propisuju se uvjeti, visina i postupak za ostvarivanje
prava na jednokratnu novčanu pomoć osoba ·

- koje obavljaju službu ili djelatnost u svezi službe u oružanim snagama
Republike Hrvatske (u daljnjem tekstu: "vojne osobe"),

- koje su od nadležnih tijela pozvane ili upućene na osposobljavanje
odnosno obavljanje drugih dužnosti iz obrane (u daljnjem tekstu: "obveznici
obuke"),

- koje obavljaju službu ili djelatnost u svezi službe u djelatnom ili
pričuvnom sastavu Ministarstva unutarnjih poslova, i

- koje pruže pomoć Ministarstvu unutarnjih poslova ili Ministarstvu
obrane.

Članak 2.

Osobe iz članka 1. ove uredbe koje bez svoje krivnje budu ranjene, povrijeđene
ili ozlijeđene te zbog toga kod njih nastupi tjelesno oštećenje najmanje
20%, imaju pravo na jednokratnu novčanu pomoć čija se visina određuje prema
stupnju tjelesnog oštećenja.

Jednokratna novčana pomoć pripada osobama iz članka 1. ove uredbe i
kad kod njih nastupi tjelesno oštećenje najmanje 20% zbog bolesti koja
je nastala kao izravna posljedica obavljanja djelatnosti iz članka 1. ove
uredbe.

Nehat se neće smatrati krivnjom u smislu stavka 1. ovog članka.

Članak 3.

Kad vojna osoba, obveznik obuke, pripadnik pričuvnog sastava Ministarstva
unutarnjih poslova, ili osoba koja pruži pomoć Ministarstvu obrane pogine
ili umre zbog zadobivene rane, povrede, ozljede ili bolesti, pod uvjetima
iz članka 2. ove uredbe, jednokratna novčana pomoć pripada njenoj obitelji.

Članak 4.

Članovi obitelji vojne osobe, obveznika obuke, pripadnika pričuvnog
sastava Ministarstva unutarnjih poslova i osobe koja pruži pomoć Ministarstvu
unutarnjih poslova ili Ministarstvu obrane kojima pripada pravo na jednokratnu
novčanu pomoć ili članka 3. ove uredbe su:

1. supružnik ;

2. djeca (bračna i vanbračna, posvojena, pastorčad i djeca bez roditelja
uzeta na uzdržavanje):

- do 18 godine odnosno do 26. godine života, ako su na redovnom školovanju,

- ako su trajno i potpuno nesposobna za rad bez obzira na godine života;

3. roditelji (otac, majka, oćuh i mačeha), odnosno posvojitelj i njegov
supružnik.

Djeca imaju pravo na jednokratnu novčanu pomoć alko poginula ili umrla
vojna osoba, obveznik obuke, pripadnik pričuvnog sastava Ministarstva unutarnjih
poslova ili osoba koja je pružila pomoć Ministarstvu unutarnjih poslova
ili Ministarstvu obrane nema supružnika.

Roditelji, posvojitelji i njegov supružnik imaju pravo na jednokratnu
novčanu pomoć ako poginula ili umrla vojna osoba, obveznik obuke, pripadnik
pričuvnog sastava Ministarstva unutarnjih poslova ili osoba koja je pružila
pomoć Ministarstvu unutarnjih poslova ili Ministarstvu obrane nema supružnika
ni djece ili ako djeca nemaju pravo na tu pomoć.

Izuzetno, roditelji, odnosno posvojitelj i njegov supružnik ako ih je
poginula odnosno umrla vojna osoba, obveznik obuke, pripadnik pričuvnog
sastava Ministarstva unutarnjih poslova ili osoba koja je pružila pomoć
Ministarstvu unutarnjih poslova ili Ministarstvu obrane uzdržavala, imaju
pravo na jednokratnu novčanu pomoć kad ta osoba ima samo supružnika.

Članak 5.

Ako više članova obitelji iz članka 4. ove uredbe ima pravo na jednokratnu
novčanu pomoć, ukupan iznos pomoći koji im pripada dijeli se na jednake
dijelove.

Izuzetno od odredbe stavka 1. ovog članka, ako pravo na jednokratnu
novčanu pomoć ima supružnik i roditelj odnosno posvojitelj i njegov supružnik
koje je poginula odnosno umrla vojna osoba, obveznik obuke pripadnik pričuvnog
sastava Ministarstva unutarnjih poslova, ili osoba koja je pružila pomoć
Ministarstvu unutarnjih poslova ili Ministarstvu obrane uzdržavala, ta
se pomoć dijeli tako da jedna polovina pripada supružniku, a druga roditeljima
odnosno posvojitelju i njegovom supružniku u jednakim dijelovima.

Članak 6.

Obitelji vojne osobe, obveznika obuke, pripadnika pričuvnog sastava
Ministarstva unutarnjih poslova, ili osobe koja pruži pomoć Ministarstvu
unutarnjih poslova ili Ministarstvu obrane u slučaju iz članka 3. ove uredbe,
pripada pravo na naknadu stvarnih troškova pogreba.

Članovi obitelji osobe iz stavka 1. ovog članka podnose zahtjev za naknadu
pogrebnih troškova Ministarstvu obrane odnosno Ministarstvu unutarnjih
poslova.

Članak 7.

Visina jednokratne novčane pomoći za slučajeve iz članka 3. ove uredbe
iznosi 12 prosječnih mjesećnih plaća u gospodarstvu Republike Hrvatske
uvećanih za 20%, a ostvarenih u mjesecu koji prethodi mjesecu rješavanja
zahtjeva.

Članak 8.

Iznos jednokratne novčane pomoći prema ovoj uredbi utvrđuje se tako
da se iznos iz članka 7. ove uredbe množi s koeficijentom, ovisno o stupnju
tjelesnog oštećenja.

Stupanj tjelesnog oštećenja i koeficijent utvrđuje se u slijedećim omjerima:

```
Stupanj tjelesnog oštećenja     KoefIcijent
20%                             0,2
30%                             0,3
40%                             0,4
50%                             0,5
60%                             0,6
70%                             0,7
80%                             0,8
90%                             0,9
100%                            1

```

Članak 9.

Visina jednokratne novčane pomoći koja prema članku 3. ove uredbe pripada
obitelji poginule ili umrle osobe, obveznika obuke; pripadnika pričuvnog
sastava Ministarstva unutarnjih poslova ili osobe koja pruži pomoć Ministarstvu
unutarnjih poslova ili Ministarstvu obrane utvrđuje se kao za stupanj tjelesnog
oštećenja 100%.

Ukoliko je pravo na jednokratnu novčanu pomoć ostvareno po članku 2.
ove uredbe, obitelji vojne osobe, obveznika obuke, pripadnika prićuvnog
sastava Ministarstva unutarnjih poslova ili osobe koja pruža pomoć Ministarstvu
unutarnjih poslova ili Ministarstvu obrane pripada razlika između jednokratne
novčane pomoći određene u stavku 1. ovog članka i članka 3. ove uredbe.

U slučaju iz stavka 1. ovog članka osobe iz stavka 1. ovog članka imaju
pravo na Stvarne troškove pogreba sukladno članku 6. ove uredbe.

Članak 10.

Postupak za priznavanje prava na jednokratnu novčanu pomoć u slučaju
pogibije ili smrti pokreće se po službenoj dužnosti ili na zahtjev osoba
iz članka 4. ove uredbe.

Postupak za priznavanje prava na jednokratnu novčanu pomoć u slučaju
tjelesnog oštećenja pokreće se po zahtjevu vojne osobe, obveznika obuke,
pripadnika Ministarstva unutarnjih poslova ili osobe koja pruži pomoč Ministarstvu
unutarnjih poslova ili Ministarstvu obrane.

Članak 11.

O pravu na jednokratnu novčanu pomoć djelatne vojne osobe, vojne osobe
u pričuvi, obveznika obuke i osobe koja pruži pomoć Ministarstvu obrane
odlučuje Komisija koju imenuje ministar obrane.

O pravu na jednokratnu novčanu pomoć pripadnika Ministarstva unutarnjih
poslova i osobe koja pruži pomoć Ministarstvu unutarnjih poslova odlučuje
Komisija koju imenuje ministar unutarnjih poslova.

Protiv rješenja iz stavka 1. i 2. ovog članka može se izjaviti žalba
ministru obrane odnosno ministru unutarnjih poslova

Članak 12.

Ovlašteni zapovjednik, ovlaštena uprava za obranu, Ministarstvo unutarnjih
poslova odnosno Ministarstvo obrane odmah nakon nastalog događaja ili podnesenog
zahtjeva. poduzimaju mjere, poradi utvrđivanja činjenica i okolnosti pod
kojima je osoba iz članka 1. ove uredbe ranjena, povrijeđena ili ozlijeđena,
oboljela, poginula ili umrla. . Na temelju utvrđenih činjenica i okolnosti
zainteresiranoj osobi izdaje se potvrda poradi ostvarivanja prava na jednokratnu
novčanu pomoć.

Ako je vojna osoba, obveznik obuke, pripadnik pričuvnog sastava Ministarstva
unutarnjih poslova ili osoba koja je pružila pomoć Ministarstvu unutarnjih
poslova ili Ministarstvu obrane poginula·ili umrla od zadobivene ozljede,
ovlašteni zapovjednik, organizator obuke, Ministarstvo unutarnjih poslova
odnosno Ministarstvo obrane će obavijestiti članove obitelji odnosno zainteresirane
o tome koje podatke trebaju dostaviti poradi ostvarivanja prava na jednokratnu
novčanu pomoč i uz tu obavijest tim će osobama dostaviti i potvrdu o utvrđenim
činjenicama i okolnostima pod kojima je nastupila smrt.

Članak 13.

Uprava za obranu odnosno Ministarstvo unutarnjih poslova uputit će ranjenu,
povrijeđenu ili ozljeđenu osobu, iz članka 1. ove uredbe na zdravstveni
pregled ovlaštenoj komisiji poradi utvrđivanja stupnja tjelesnog oštećenja.

Komisije iz stavka 1. ovog članka određuje ministar obrane odnosno ministar
unutarnjih poslova.

Stupanj tjelesnog oštećenja osoba; iz članka 1. ove uredbe utvrđuje
se prema propisima o pravima vojnih invalida.

Članak 14.

Jednokratne novčane pomoći, na teret Državnog proračuna Republike Hrvatske
isplaćuju tijela iz članka II ove uredbe u roku od 15 dana od pravomoćnosti
rješenja

Članak 15.

Do donošenja zakona o jedinicama loklane samouprave, poslove uprava
za obranu obavljat će sekretarijati za obranu u općinama.

Članak 16.

Ovlašćuje se ministar obrane i ministar unutarnjih poslova da po potrebi
donesu upute za provođenje ove uredbe, u roku od 30 dana od dana stupanja
na snagu ove uredbe.

Članak 17

Danom stupanja na snagu ove uredbe prestaje važiti Uredba o jednokratnoj
novčanoj pomoći ("Narodne novine", broj 39/84).

Članak 18.

Ova uredba stupa na snagu danonl objave u "Narodn im novinama".

Klasa : 563-01 /91-02/08

Urbroj : 5030 I 15-92-9

Zagreb, 21. svibnja 1992.

Predsjednik

**dr. Franjo Gregurić, v. r.**

Uredba, NN 31/1992-751